b'\n_START_ARTICLE_\nSevilla FC\n_START_PARAGRAPH_\nSevilla F\xc3\xbatbol Club je \xc5\xa1panski nogometni klub iz Seville. Ustanovljen je bil 25. januarja 1890 in je s tem eden najstarej\xc5\xa1ih nogometnih klubov v \xc5\xa0paniji. Trenutno igra v 1. \xc5\xa1panski ligi._NEWLINE_Doma\xc4\x8di uspehi Seville so osvojitev \xc5\xa1panske lige v sezoni 1945/46, petkratna osvojitev \xc5\xa1panskega pokala (1935, 1939, 1948, 2007 in 2010) in osvojitev \xc5\xa1panskega superpokala (2007). V evropskih tekmovanjih je bila Sevilla petkratni prvak Evropske lige (2006, 2007, 2014, 2015, 2016) in enkratni prvak evropskega superpokala (2006). V slednjem je bila Sevilla tudi \xc5\xa1tirikratni podprvak. Po mnenju Mednarodne federacije za nogometno zgodovino in statistiko (IFFHS) pa je bila Sevilla razgla\xc5\xa1ena za najbolj\xc5\xa1i svetovni klub v letih 2006 in 2007. S slednjim pa je bila Sevilla tudi prvi klub, ki je ta naziv dobila v dveh zaporednih letih._NEWLINE_Doma\xc4\x8di stadion Seville je Ram\xc3\xb3n S\xc3\xa1nchez Pizju\xc3\xa1n, ki sprejme 42.500 gledalcev. Barvi dresov sta bela in rde\xc4\x8da. Nadimka nogometa\xc5\xa1ev pa sta Sevillistas in Los Rojiblancos (rde\xc4\x8de-beli).\n_START_SECTION_\nRivalstvo\n_START_PARAGRAPH_\nRivalski klub Seville je Real Betis. Derbi med njima se imenuje Seviljski derbi ("Derbi sevillano")'